Eisenhowerstraat 45 koopwoning in Hoogeveen, Drenthe - Huislijn.nl
Koopwoning Drenthe Hoogeveen Eisenhowerstraat 45
Eisenhowerstraat 45 , 7901AG Hoogeveen
Inhoud woonhuis 1443
Tuin lengte achtertuin Lengte: 1890 Breedte: 2520 Oppervlakte: 451 Rekords val voor NWU-kolwe | News | NWU | North-West University
Rekords val voor NWU-kolwe
Belinda Bantham -- Tue, 11/21/2017 - 12:24
Dit is nie net die reën wat die afgelope paar weke reëlmatig in Potchefstroom neerval nie, daar is ŉ vloed van lopies ook.
Kom ons stel dit anders:daar is ŉ ongekende, voorheen ongesiende stortvloed van lopies.
Die krieketspan van die Noordwes-Universiteit (NWU) se kampus in Potchefstroom is besig om ŉ skrikbewind in die 50-beurt Noordwes Premierliga te voer.
Eers het dié span op hul tuisveld ŉ reusagtige 504/8 teen Lichtenburg gemoker, met André Malan (172) en Michael Enslin (89) wat die septer vir die wenspan (was daar ooit ŉ twyfel?) geswaai het. Lichtenburg was vir ŉ skamele 57-lopies uitgeboul wat beteken dat die NWU met ŉ allemintige 447-lopies geseëvier het.
Dit was egter net ŉ voorsmakie van wat sou kom. Op Saterdag 18 November het die 20-jarige Shane Dadswell die rekordboeke herskryf deur 490 lopies van net 151 aflewerings in dieselfde reeks teen Potch Dorp te slaan. Dit het 57 sesse en 27 grenshoue ingesluit. Wat ŉ absoluut ongelooflike vertoning. Dit is natuurlik ook ŉ wêreldrekord wat krieketliefhebbers se tonge regoor die wêreld los het.
Veral in krieketmal Indië het die regterhandse Dadswell opskrifte gehaal in onder andere die Times of India, The Indian Express en die Hindustan Times, wat vol lof vir Dadswell en sy kanonkolf was. Sy naam is nou so ver as Nieu-Seeland bekend en dit pronk ook op elke gesaghebbende krieketwebtuiste. Die vorige hoogste telling in ŉ amptelike 50-beurt wedstryd was 268 deur Ali Brown vir Surrey.